Hell on Wheels

Hell on Wheels er en amerikansk drama- og westernserie som gikk på AMC fra 2011 til 2016.
Serien utspilte seg i årene 1865-1867 og handlet om byggingen av den transamerikanske jernbanen fra øst til vest og jernbanens arbeidere, prostituerte, landmålere eller andre som bodde, jobbet eller døde i forbindelse med byggingen, som levde nomadisk med jernbanens utbygging. Serien ble skapt og produsert av Joe og Tony Gayton. Spesielt fokuserer historien på Cullen Bohannon, en tidligere soldat for konføderasjonen som først begynner å arbeide for jernbanen i håp om å spore opp unionssoldatene som myrdet hans kone og unge sønn under den amerikanske borgerkrigen. I denne prosessen blir han arbeidsleder, og etter hvert sjefsingeniør for jernbanen.
Sesong én begynte i 1865, kort tid etter attentatet på Abraham Lincoln. Sesong to dekket 1866, sesong tre og fire tok plass i 1867, men sesong fem ble avsluttet i løpet av 1869. 


== Handlingsreferat ==


=== Sesong én ===
I 1865 reiser den tidligere konføderasjon-soldaten Cullen Bohannon (spilt av Anson Mount) til Union Pacific Railroads, og søker både arbeid og hevn på unionssoldatene som drepte hans kone og sønn. Cullen blir ansatt av jernbanen, og fører tilsyn over en gruppe ansatte - inkludert Elam, hvis jobb er å forberede terrenget for å legge spor til jernbanen. Gjennom samtale med en formann, Daniel Johnson (spilt av Ted Levine) får Cullen vite mer om sin kones død, men en tragedie inntreffer før Johnson kan avsløre morderens navn.
Thomas Doc Durant (spilt av Colm Meaney) begynner å utvide Union Pacific vestover, i håp om å fullføre hele den transkontinentale jernbanen. Lily Bell (spilt av Dominique McElligott) følger sin syke ektemann, Robert (spilt av Robert Moloney) når han skal kartlegge landskapet for Union Pacific. Når Robert blir drept av en gruppe innfødte fra Cheyenne, må Lily takle å være enke på fremmed jord. Sesong én avsluttes med at Bohannon dreper en mann han tror var ansvarlig for voldtekten og drapet på hans kone, bare for å oppdage at mannen aldri kan ha vært der på det aktuelle tidspunktet.


=== Sesong to ===
Bohannon fortsetter å drive utvidelsen vestover sammen med Union Pacific Railroad, under Durants ledelse. Bohannon tar opp kampen mot en gjeng tog-ranere, men blir overført til unionshæren og havner i fengsel. Durant klarer etter hvert å få ham benådet. Jernbane-utbyggingen går inn i Sioux-territoriet, hvor Thor Gundersen og en forvillet pastor Cole hjelper de innfødte med å angripe jernbanen. Lily Bell forsøker å ta kontroll over jernbanen fra Durant og sender alle regnskapene hans til myndighetene.


=== Sesong tre ===
Bohannon forlater sin søken etter å hevne sin kone og sønns død, for å slåss mot Durant om kontrollen over Union Pacific Railroad. Eva føder en baby, etter å ha blitt gravid med Gregory Toole, og begynner snart å slite med fødselsdepresjon. Gundersen reiser sammen med en mormoner-familie på vei til det fiktive Fort Smith, og avslører senere hans sanne natur.


=== Sesong fire ===
En rekke konflikter oppstår mellom amerikanske myndigheter og bedrifter, gårdsbrukere, andre innbyggere og jernbanen, ettersom alle disse interessene konkurrerer mot hverandre om kontroll over Cheyenne, Wyoming, det aller viktigste jernbane-knutepunktet i 1867.
I mellomtiden fortsetter Union Pacific Railroad sin videre ekspansjon vestover, og Bohannon tilpasser seg å bli ektemann og pappa igjen.


=== Sesong fem ===
Denne sesongen foregår mye av handlingen i California eller i Laramie, Wyoming. Bohannon blir ansatt av Central Pacific Railroad, for å bygge den transkontinentale jernbanen videre østover gjennom Sierra Nevada
Bohannon blir etter hvert bedre venn med flere av jernbanens kinesiske arbeidere - inkludert Mei, en kvinne forkledd som en mann som også går under kallenavnet Fong. President Ulysses S. Grant forårsaker økende konkurranse mellom de to jernbane-selskapene Central Pacific og Union Pacific Railroad. Dette kompliseres ytterligere av Thomas Durant, og hans korrupsjon.


== Skuespillere ==
Anson Mount som Cullen Bohannon. en tidligere oberst som er fast bestemt på å hevne drapene på sin kone, Mary, og deres sønn.
Colm Meaney som Thomas C. Durant. en forretningsmann og investor i First Transcontinental Railroad - som aldri vil la seg stoppe av noe, for å øke sin egen formue.
Common som Elam Ferguson. En nylig frigjort slave, som begynner å arbeide for Bohannon ved jernbanen. (sesong 1 til 4)
Dominique McElligott som Lily Bell. Har nylig blitt enke, og forsøker å etablere seg selv ved jernbanen. Mannen hennes var landmåler for Transcontinental Railroad.
Tom Noonan som pastor Nathaniel Cole. Deltok tidligere i Bleeding Kansas før borgerkrigen. Men ble lei av alle mordene, og vil unngå videre konflikter mellom hvite og Indianere.
Eddie Spears som Joseph Black Moon. En kristen konvertitt som må velge mellom den nye verden, og sine forfedres tradisjoner. (sesong 1 og 2)
Ben Esler som Seán McGinnes. En ambisiøs ung ire som ønsker å bli rik i den nye verden (sesong 1 til 3)
Phil Burke som Mickey McGinnes. Den eldre broren til Seán, som reiser sammen med ham til Statene.
Christopher Heyerdahl som Thor Gundersen. Durants hensynsløse sikkerhetssjef.
Robin McLeavy som Eva Toole. En kvinne med en fremtredende tatovering gitt til henne mens hun satt i fangenskap av indianere. Hun arbeider ved et bordell, for å forslrge seg selv.
Kasha Kropinski som Ruth Cole. Pastor Coles datter.
Dohn Norwood som Psalms Jackson. En tidligere slave og kriminell, hvis fengselsstraff ble kjøpt av jernbanen.
Jennifer Ferrin som Louise Ellison. En ung journalist.
Jake Weber som John Campbell. Guvernør for Wyoming-territorene, som forsøker å etablere ro og orden i Cheyenne.
Tim Guinee som Collis Huntington. En investor for Central Pacific Railroad.
Byron Mann som Chang, i Sesong 5. En kinesisk arbeider, som også driver med opium og bordell.
Reg Rogers som James Strobridge. Inspektør ved Central Pacific Railroad.
Angela Zhou som Mei / Fong. Kinesisk arbeider for Central Pacific Railroad. Sesong 5
Chelah Horsdal som Maggie Palmer. Prominent forretningskvinne fra Cheyenne, og investor for Union Pacific Railroad.


== Referanser ==


== Eksterne lenker ==
(en) Hell on Wheels på Internet Movie Database 
(en) Hell on Wheels på Rotten Tomatoes 
(en) Hell on Wheels på Metacritic